ᱭᱚᱞᱢᱳ ᱦᱚᱲ

ᱭᱚᱞᱢᱳ (ᱛᱤᱵᱵᱚᱛᱤ: ཡོལ་མོ་) ᱫᱚᱠᱚ ᱦᱩᱭᱩᱜ ᱠᱟᱱᱟ ᱢᱩᱲᱩᱫ ᱞᱮᱠᱟᱛᱮ ᱱᱮᱯᱟᱞ ᱨᱮᱭᱟᱜ ᱥᱟᱢᱟᱝ ᱟᱨ ᱠᱚᱧᱮ ᱦᱤᱢᱟᱞᱚᱭ ᱴᱚᱴᱷᱟ ᱨᱮ ᱦᱮᱞᱟᱢᱵᱩ ᱧᱩᱛᱩᱢ ᱛᱮ ᱩᱯᱨᱩᱢ ᱢᱤᱫ ᱦᱚᱲ᱾ ᱦᱟᱭᱳᱞᱢᱳ ᱠᱚᱣᱟᱜ ᱛᱟᱦᱮᱸᱱ ᱴᱚᱴᱷᱟ ᱫᱚ ᱢᱮᱞᱟᱢᱪᱤ ᱜᱤᱭᱟᱝ, ᱴᱟᱨᱠᱮᱜᱤᱭᱟᱝ, ᱱᱟᱳᱠᱴᱮ ᱮᱢᱟᱱ ᱴᱚᱴᱷᱟ᱾ ᱩᱱᱠᱩ ᱫᱚ ᱟᱯᱱᱟᱨ ᱛᱮ "ᱦᱟᱭᱳᱞᱢᱳ" ᱥᱮ "ᱭᱳᱞᱢᱳᱯᱟ" ᱞᱮᱠᱟᱛᱮ ᱞᱟᱹᱭ ᱥᱚᱫᱚᱨᱼᱟ  ᱟᱨ ᱦᱮᱞᱟᱢᱵᱩ ᱵᱩᱨᱩ ᱨᱮ ᱢᱮᱱᱟᱜ ᱠᱚ ᱡᱟᱱᱟᱢ ᱴᱷᱟᱶ ᱠᱟᱱ ᱛᱟᱠᱚᱣᱟ᱾ ᱡᱟᱦᱟᱸ ᱫᱚ ᱠᱟᱴᱷᱢᱟᱱᱰᱩ ᱠᱷᱚᱱ ᱔᱔.᱑ ᱠᱤᱞᱳᱢᱤᱴᱟᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱴᱚᱴᱷᱟ ᱠᱚ ᱨᱮᱭᱟᱜ ᱜᱩᱴ ᱦᱚᱲ ᱞᱮᱠᱷᱟ ᱑᱑,᱐᱐᱐᱾ ᱵᱷᱩᱴᱟᱱ, ᱫᱟᱨᱡᱤᱞᱤᱝ,ᱥᱤᱠᱠᱤᱢ ᱟᱨ ᱮᱛᱚᱢᱼᱯᱟᱪᱮ ᱛᱤᱵᱵᱚᱛ ᱨᱮᱭᱟᱜ ᱟᱫᱚᱢ ᱴᱚᱴᱷᱟ ᱨᱮᱦᱚᱸ ᱩᱱᱠᱩᱭᱟᱜ ᱟᱭᱢᱟ ᱜᱟᱱ ᱦᱚᱲ ᱞᱮᱠᱷᱟ ᱢᱮᱱᱟᱜᱼᱟ᱾ ᱩᱱᱠᱩ ᱫᱚ ᱕᱙ ᱜᱚᱴᱟᱝ ᱟᱹᱫᱤᱵᱟᱹᱥᱤ ᱜᱟᱸᱛᱟᱠ ᱢᱩᱫᱽᱨᱮ ᱢᱮᱱᱟᱜ ᱠᱚᱣᱟ ᱡᱟᱦᱟᱸᱭ ᱫᱚ ᱱᱮᱯᱟᱞ ᱥᱚᱨᱠᱟᱨ ᱫᱟᱨᱟᱭ ᱛᱮ ᱢᱤᱫᱴᱟᱝ ᱵᱷᱮᱜᱟᱨ ᱞᱟᱠᱪᱟᱨ ᱪᱤᱱᱦᱟᱹ ᱞᱮᱠᱟᱛᱮ ᱢᱟᱹᱱ ᱠᱚ ᱧᱟᱢ ᱟᱠᱟᱫᱟ  ᱟᱨ ᱵᱷᱟᱨᱚᱛ ᱨᱮᱭᱟᱜ ᱖᱔᱕ ᱜᱚᱴᱟᱝ ᱞᱮᱠᱷᱟᱥᱤᱫ ᱟᱹᱫᱤᱵᱟᱹᱥᱤ ᱢᱩᱫᱽᱨᱮ ᱢᱤᱫᱴᱟᱝ ᱞᱮᱠᱟᱛᱮ ᱛᱟᱹᱞᱤᱠᱟ ᱨᱮ ᱥᱮᱞᱮᱫ ᱟᱠᱟᱱᱟ᱾

ᱦᱤᱭᱳᱞᱢᱳ ᱦᱚᱲᱠᱚ ᱪᱤᱱᱟᱼᱛᱤᱵᱵᱚᱛᱤ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱠᱤᱨᱳᱝ ᱪᱟᱸᱜᱟ ᱦᱟᱭᱳᱞᱢᱳ ᱯᱟᱹᱨᱥᱤ ᱛᱮ ᱠᱚ ᱨᱚᱲᱼᱟ᱾ ᱚᱱᱟ ᱞᱮᱠᱟᱛᱮ, ᱛᱤᱱᱵᱚᱛᱤ ᱥᱟᱶ ᱱᱚᱣᱟ ᱨᱮᱭᱟᱜ ᱢᱤᱫᱴᱟᱝ ᱪᱮᱛᱟᱱ ᱞᱮᱠᱚᱥᱤᱠᱮᱞ ᱥᱟᱹᱜᱟᱹᱭ ᱢᱮᱱᱟᱜᱼᱟ, ᱮᱱᱛᱮᱨᱮᱦᱚᱸ ᱵᱟᱨᱭᱟ ᱯᱟᱹᱨᱥᱤ ᱛᱟᱞᱟ ᱨᱮ ᱵᱩᱯᱩᱡᱷᱟᱹᱣ ᱵᱟᱹᱱᱩᱜᱼᱟ᱾

 ᱧᱩᱛᱩᱢ  

ᱦᱟᱭᱳᱞᱢᱳ ᱟᱹᱲᱟᱹ ᱫᱚ ᱵᱟᱨᱭᱟ ᱵᱷᱮᱜᱟᱨ ᱟᱹᱲᱟᱹ ᱦᱤᱭᱩᱞ ᱨᱮᱭᱟᱜ ᱢᱮᱱᱮᱫ "ᱩᱥᱩᱞ ᱵᱩᱨᱩ ᱫᱟᱨᱟᱭ ᱛᱮ ᱢᱤᱫᱴᱟᱝ ᱴᱷᱟᱶ ᱥᱮ ᱴᱚᱴᱷᱟ" ᱟᱨ ᱢᱳ, ᱡᱟᱦᱟᱸ ᱨᱮᱭᱟᱜ ᱢᱮᱱᱮᱫ "ᱫᱮᱵᱤ", ᱡᱟᱦᱟᱸᱭ ᱫᱚ ᱢᱤᱫ ᱛᱤᱨᱞᱟᱹ ᱵᱚᱸᱜᱟᱭᱟᱜ ᱥᱟᱢᱲᱟᱣ ᱨᱮ ᱢᱤᱫᱴᱟᱝ ᱴᱷᱟᱶ ᱮ ᱨᱟᱠᱷᱟ ᱫᱚᱦᱚ ᱟᱠᱟᱫᱟ᱾ ᱟᱭᱢᱟ ᱥᱚᱛᱟᱵᱫᱤ ᱠᱷᱚᱱ, ᱛᱤᱵᱵᱚᱛᱤᱭᱟᱱ ᱵᱳᱫᱽᱫᱷᱤᱥᱴ ᱠᱚ ᱦᱮᱞᱟᱢᱵᱩ ᱴᱚᱴᱷᱟ ᱫᱚ "ᱭᱚᱞᱢᱳ" ᱟᱹᱲᱟᱹ ᱵᱮᱣᱦᱟᱨ ᱠᱟᱛᱮ ᱞᱟᱹᱭ ᱥᱚᱫᱚᱨ ᱟᱠᱟᱫᱟ᱾ ᱱᱟᱦᱟᱜ ᱨᱮ, ᱟᱭᱢᱟ ᱦᱚᱲ ᱜᱮ, ᱭᱚᱞᱢᱳ ᱟᱨ ᱮᱴᱟᱜ ᱞᱮᱠᱟᱛᱮ, "ᱦᱮᱞᱟᱢᱵᱩ" ᱧᱩᱛᱩᱢ ᱫᱚ ᱦᱚᱦᱚ ᱠᱚ ᱠᱩᱥᱤᱭᱟᱜᱼᱟ ᱢᱮᱱᱛᱮ ᱢᱚᱱᱮ ᱦᱩᱭᱩᱜ ᱠᱟᱱᱟ᱾